הוועדה לענייני ביקורת המדינה, כנסת 16, פרוטוקול מספר 139, 2004-12-21 11:30

אמנון כהן: שלום לכולם, ראשית אני רוצה להודות לאדוני ראש העיר על כך שאנחנו נמצאים איתכם פה היום.

אמנון כהן: אני יודע שיש לכם דיון בבית משפט, התלבטנו האם לדחות, אבל במשך חודש יש לנו דיונים קבועים, לכן החלטנו שנקיים את הדיון.

אמנון כהן: אדוני ראש העיר ייצג את עירו ואת המנגנון שלו כראוי.

אמנון כהן: ההתרשמות הראשונית שלי שהעיר שלך מטופחת, יפה.

אמנון כהן: גם הסיור במוזיאון על שמו של הצייר משה קסטל מבחינתי היה חשוב, לא ממה שראיתי בפנים.

אמנון כהן: לפעמים אתה דן בדו"ח, ואתה לא יודע בדיוק למה עשר שנים תקוע פרוייקט, מהן הסיבות.

אמנון כהן: אבל כשאתה רואה את זה בעין, ואתה שומע שם שבעזרת השם תוך שנה הנושא יסתיים – אני רואה שם עבודה רבה.

אמנון כהן: אני לא יודע איך אתם תוכלו לסיים, אבל אנחנו מכבדים את מה שאתם אומרים.

ראש העיר בני כשריאל: ממתי שנקבל את הכסף, תוך שנה זה יסתיים בעזרת השם.

אמנון כהן: אם אתה אומר שתוך שבועיים-שלושה תקבלו את האישור, אני משער שבסוף שנה הבאה נבוא לפתיחה.

אמנון כהן: אני חושב על עוד משהו, אדוני ראש העיר, שלא עליכם המלאכה לסיים, זה מוסד מאוד חשוב, לא רק לעיר גם למדינה.

אמנון כהן: לכן צריך לרתום את כל מי שאפשר מבחינת משרדי ממשלה, על מנת שיתנו הלוואות גישור כאלה או אחרות, בכדי לסיים.

אמנון כהן: משרד החינוך יהיה שותף אמיתי וכן, זהו מוסד חינוכי ולכן יש לרתום את המשרד עצמו, שלא יהיה ילד בישראל שלא יעבור דרך המוזיאון הזה, כי המוזיאון הזה חשוב מבחינה ערכית וחינוכית ותרבותית.

אמנון כהן: זה גם יתבטא בתקציב השוטף שיצטרכו לתחזק את המקום היפה הזה, מבלי להסתמך רק על מבקרים פרטיים, כי קשה מאוד יהיה להחזיק את המקום.

אמנון כהן: לכן צריכה להיות פה ראייה לטווח הארוך, הן מבחינת סיום המקום של הבנייה ופתיחתו, ולאחר מכן אחזקתו.

אמנון כהן: צריכה להיות תכנית מובנית כי זהו מעגל סגור שמחזיק את עצמו – הכנסות והוצאות.

אמנון כהן: וכמובן אם תצטרך את הסיוע שלנו, גם כחבר כנסת, גם כיושב ראש ועדה, אנחנו עומדים לרשותכם.

אמנון כהן: אתן לך את רשות הדיבור, ואחר כך ניכנס לליקויים שגילה מבקר המדינה.

אמנון כהן: לאחר מכן נשמע הן את משרדי הממשלה, את האורחים, ואת המנגנון שלך.

אמנון כהן: איך אתם נערכים לתיקון הליקויים, מה כבר תוקן, מה כבר הסתדר, מה עומד בתהליכים.

אמנון כהן: היו כאן דיונים גם של ועדת שרים לביקורת המדינה.

אמנון כהן: יושבים כאן נציגים של משרד ראש הממשלה, הם יעדכנו אותנו איך התקדם הנושא הזה.

אמנון כהן: לפי לוח הזמנים שנקבע יחד איתם, גם להם הייתם אמורים להעביר חלק מהדברים שתיקנתם בשיתוף משרד הפנים, משרד האוצר, השלטון המקומי.

אמנון כהן: לכן אנחנו נתעדכן, ולאחר שנשמע את כל הצדדים נגיע לאיזשהו סיכום, ונחליט מה לעשות.

אמנון כהן: בבקשה אדוני ראש העיר.

ראש העיר בני כשריאל: ברוכים הבאים למעלה אדומים, אדוני יושב ראש ועדת הביקורת.

ראש העיר בני כשריאל: אני מקווה שנהניתם מהסיור הקצר שעשינו.

ראש העיר בני כשריאל: אני מקבל גם את הצעתך לפנות למשרד החינוך כדי לגייס כספים להמשך הפעילות של המוזיאון לכשהוא ייפתח.

ראש העיר בני כשריאל: אני מקווה מאוד שאנחנו כן נפעיל את המוזיאון תוך שנה מקבלת הכספים ממשרד האוצר.

ראש העיר בני כשריאל: אני מקווה שמשרד האוצר יעמוד בהבטחות שלו ובסיכומים שלו.

ראש העיר בני כשריאל: אני רוצה להציג את האנשים שלנו.

ראש העיר בני כשריאל: לצידי יושב מנכ"ל העירייה, אלי הר-ניר.

ראש העיר בני כשריאל: ישראל גולדשטיין, יושב ראש הנהלת המוזיאון.

ראש העיר בני כשריאל: יעקב אפרתי מבקר העירייה.

ראש העיר בני כשריאל: סמדר ממונה על כוח אדם.

ראש העיר בני כשריאל: מגי עוזרת ראש העיר, לצידה יושב גם דובר העירייה חזקי זיסמן.

ראש העיר בני כשריאל: אנחנו עיר שמתפתחת בקצב אדיר, וצריכה לתת את השירותים לכלל התושבים מכל המגזרים, עולים, ותיקים, צעירים ומבוגרים.

ראש העיר בני כשריאל: כמובן שרוצים להתפתח, ולהביא לכאן עוד ועוד אוכלוסייה כדי לחזק את העיר, ולא להיות התנחלות על גב ההר.

ראש העיר בני כשריאל: צריך לעבוד בקצב זריז, כשעובדים יש גם ביקורת, וכשיש ביקורת צריך לתקן, וכמובן שכל הדרוש תיקון, אדוני יושב ראש הוועדה, יתוקן וייעשה.

ראש העיר בני כשריאל: לא נבחרנו להתווכח, אלא נבחרנו לעשות ולבנות ולתקן את הליקויים שצריכים.

ראש העיר בני כשריאל: היו לנו בחירות ב-2 בנובמבר, כמובן ששלושה חודשים לפני כן העיר היתה בקלחת של בחירות כמו כל עיר, וזה טבעי.

ראש העיר בני כשריאל: אנחנו נגיש בעזרת השם עד יום רביעי הבא את תקציב העירייה לשנת 2005.

ראש העיר בני כשריאל: כלומר, לפני ה-31 בדצמבר, בתקווה שהוא יאושר על ידי מועצת העיר.

ראש העיר בני כשריאל: התקציב אושר על ידי ועדת הכספים, וביום רביעי הבא יגיע לדיון במועצת העיר, הוא גם עבר את ההנהלה.

ראש העיר בני כשריאל: אנחנו מקווים שהוא יתוקן.

ראש העיר בני כשריאל: לגבי הארנונה, אני רוצה להסב את תשומת לב היושב ראש, וגם המבקרים.

ראש העיר בני כשריאל: אנחנו ידועים במשרד הפנים בין הטובים בגביית ארנונה.

ראש העיר בני כשריאל: אחוז הגבייה שלנו הוא 83% ויותר נדמה לי.

ראש העיר בני כשריאל: חבל שהגזבר לא נמצא פה, אולי המנכ"ל יגיד לנו.

ראש העיר בני כשריאל: יש לנו כאן חברת גבייה שגובה מרוב התושבים, הדיירים, יש להם הוראות קבע.

ראש העיר בני כשריאל: יש לנו בעיה באזור התעשייה, וזאת כמובן עקב בעיות תקציב שלהם.

ראש העיר בני כשריאל: אנחנו מנסים לגבות מהם את הארנונה ככל יכולתנו לפי הנחיות משרד הפנים.

ראש העיר בני כשריאל: אם צריך לפעול יותר נפעל, יש את המשפטים, יש את ההוצאה לפועל, זה לוקח זמן.

ראש העיר בני כשריאל: באזור התעשייה נדמה לי שזה עומד סביב ה-75%, ובאזור המגורים 90%-92%.

ראש העיר בני כשריאל: כלומר אנחנו בין הגבוהים בארץ, אבל ביקורת זו ביקורת, אנחנו נמשיך לגבות ולעשות הכל.

ראש העיר בני כשריאל: רוצים רק להביא לתשומת לב הנוכחים פה, שלפעמים אין מה לגבות, ולפעמים אנשים לא קונים כאן קרקעות במחירים של הארנונה.

ראש העיר בני כשריאל: משום שקרקע כאן היא במחיר מסובסד, אנחנו אזור פיתוח א' לצרכי תעשייה.

ראש העיר בני כשריאל: קרקע פלוס פיתוח עולה כ-50-55 אלף דולר לדונם.

ראש העיר בני כשריאל: לפעמים אין טעם לקנות מבנה ישן, רק להרוס אותו ולבנות מחדש, עולה יותר מאשר לקנות קרקע חדשה לדוגמה.

ראש העיר בני כשריאל: אנחנו נעבוד, ונעמיק את הגבייה ככל יכולתנו.

ראש העיר בני כשריאל: באופן כללי, אנחנו נתקן ונעקוב אחר הדברים.

אבשלום אייזנברג: אנחנו ביצענו ביקורת בעיריית מעלה אדומים.

אבשלום אייזנברג: הממצאים פורטו בדו"ח 55א'.

אבשלום אייזנברג: אפרט בקצרה את הממצאים העיקריים, מתוך ריכוז הממצאים והסיכום.

אבשלום אייזנברג: בעיריית מעלה אדומים נמצאו ליקויים בתחום ניהול כספי העירייה ונכסיה.

אבשלום אייזנברג: החל מנושא של כוח אדם.

אבשלום אייזנברג: בין היתר עלו הליקויים הבאים.

אבשלום אייזנברג: עד למועד סיום הביקורת פברואר 2004, טרם אושרו תקציבי העירייה בשנים 2003-2004, על ידי הממונה על יישובים היהודיים מטעם משרד הפנים באזור יהודה ושומרון.

אבשלום אייזנברג: השימוש בכספי העירייה ללא תכנית תקציבית מאושרת כנדרש, אינו עולה בקנה אחד עם כללי מינהל תקין.

אבשלום אייזנברג: בשנת 2003 חלה עלייה משמעותית בגירעון השנתי השוטף בתקציב העירייה, בין היתר עקב אי גבייה מלאה של מסים עירוניים.

אבשלום אייזנברג: מבדיקת נושא התקציבים הבלתי רגילים תב"ר, המשמשים למימון פרוייקטים שונים לפיתוח, נמצא כי בעירייה לא היו תכנית עבודה רב-שנתית בתכניות שנתיות המתנות את פעילותה בטווח הארוך.

אבשלום אייזנברג: הדבר פגע ביכולת מועצת העירייה להחליט על ביצוע פרוייקטים, תוך כדי שקילת כל החלוקות האפשריות, ובהתאם לסדרי עדיפויות.

אבשלום אייזנברג: העירייה הביאה אמנם לאישור מועצת העירייה פרוייקטים, אך אלה לא נגזרו מתכנית שלמה שמתורגמת לזמן או לתקציב כולל.

אבשלום אייזנברג: הפרוייקטים תוקצבו רק בחלקם, ועקב כך הם הובאו פעמים נוספות לאישור מועצת העירייה, לאחר שנמצאו תקציבים נוספים להשלמתם.

אבשלום אייזנברג: התוצאה של השיטה שתיארתי קודם, היא גרימת התארכות לוח הזמנים לביצוע גידול בעלויות.

אמנון כהן: למשל פרוייקט תב"ר – תקציב בלתי רגיל, שצריך להימשך שלוש שנים, למה אתה מתכוון כשאתה אומר שהוא לא קיבל את האישור, לא מתוקצב.

אבשלום אייזנברג: לא כתבתי שהוא לא קיבל את האישור ממועצת העיר.

אבשלום אייזנברג: אתה צריך להציג תכנית מלאה לשלוש השנים, כמו התקציב הנדרש, ולהגיד כמה יש לי ביד כרגע, זו החלטה של מועצת העיר.

אבשלום אייזנברג: ייתכן שיש עוד פרוייקטים שיש להם תקציב יותר גבוה מזה, לפי עדיפויות שלך ממועצת העיר, אפשר יהיה לבצע אותם קודם.

אמנון כהן: לא, ייעודי לפרוייקט הזה.

אבשלום אייזנברג: יש כל מיני תב"רים שמגיעים למועצת העיר, והיא צריכה לבחור ביניהם.

ישראל גולדשטיין: מאיפה אתה לוקח את ה- - -

אמנון כהן: הייתי ממלא מקום ראש עיר, התעסקתי בתב"רים, לכן אני רוצה לשאול כדי למקד את זה.

אמנון כהן: לפני כן זה בא לוועדת כספים של העירייה, ואחר כך זה בא כהמלצה לחברי המועצה, ולהנהלה במועצה.

אמנון כהן: כשאתה חבר מועצה בוועדת הכספים, ראש העיר מציג את הנושא, או הגזבר.

אמנון כהן: הוא אומר, יש תב"ר בנושא מסויים ותקציבו לידו.

אמנון כהן: נניח שאם זה היה לשלוש שנים, אני לא יכול לבחור, ולומר, תשמע אדוני ראש העיר, אתה רוצה את הכביש הזה, אבל פה דווקא ראיתי בורות.

אמנון כהן: אני לא יכול לקבוע, כי זה מסומן.

אמנון כהן: אנשים ממשרד התחבורה באו, בדקו את המקום הזה, ואמרו פה עכשיו יהיה.

אמנון כהן: אני לא יכול להחליט, כאשר אני רוצה לעשות משהו אחר.

ראש העיר בני כשריאל: ברשותך אדוני היושב ראש, אני רוצה לענות על השאלות.

ראש העיר בני כשריאל: לגבי מוסדות ציבור.

ראש העיר בני כשריאל: אנחנו מקבלים תקציבים של משרד החינוך לבניית בית ספר.

ראש העיר בני כשריאל: אני לא יכול לשאול את מועצת העיר, ניקח את הכסף הזה, נעביר אותו למועדון אחר.

ראש העיר בני כשריאל: זה תקציב מסומן וצבוע.

ראש העיר בני כשריאל: גם משרד החינוך לדוגמה, כאשר הוא נותן תקציבים לבתי ספר, בגלל הקיצוץ בתקציבים שלו וחוסר כיתות, הוא מחלק בית ספר לשלושה שלבים, שני שלבים, או ארבעה שלבים.

ראש העיר בני כשריאל: בהתחלה הוא נותן לי שש כיתות, השאלה האם אני אכנס לבניית שש כיתות, או שאני אמתין לשש כיתות שנה לאחר מכן.

ראש העיר בני כשריאל: אנחנו מעדיפים להיכנס לשש כיתות ולבנות את זה קודם כל, כדי לקבל את הכסף ולבנות.

ראש העיר בני כשריאל: שנית, יש לנו גם צרכים להכניס את הילדים שלנו לבית הספר, במקום שהם יישבו בבית או בקראוונים או במקומות אחרים.

ראש העיר בני כשריאל: החלק השני של התקציבים האלה הם תקציבי ברודט.

ראש העיר בני כשריאל: אני לא יכול לשחק עם תקציבי ברודט.

ראש העיר בני כשריאל: ברודט גם כן מסומן, לא פעם ולא פעמיים.

ראש העיר בני כשריאל: אגב, באנו לברודט וביקשנו המרה ממקום למקום.

ראש העיר בני כשריאל: הם לא נותנים להמיר את הדברים האלה, למרות שיש לנו רצונות.

ראש העיר בני כשריאל: פעם הם שעו לבקשתנו, פעמים אחרות לא.

ראש העיר בני כשריאל: שאר הדברים כמו שהיושב ראש אמר, זה תקציבים לכבישים, למדרכות.

ראש העיר בני כשריאל: כשיש דיונים ואומרים עדיפויות וכדומה, אז ברור שבוועדת הכספים, במועצת העיר, שם המקום לדון בזה, האם צריך את זה א', צריך את זה ב', כאשר מאשרים את התב"ר פעמיים.

ראש העיר בני כשריאל: לגבי תכניות לטווח ארוך, מאחר ואנחנו תלויים בתקציב המשרדים, זה בתי ספר וכדומה.

ראש העיר בני כשריאל: משרד החינוך עושה לי את התכנית לטווח הארוך של גני ילדים ובתי ספר.

ראש העיר בני כשריאל: אני מגיש לו את זה, והוא אומר לי, את זה אני מאשר לך בעדיפות ראשונה, בעדיפות שנייה, עדיפות שלישית, עדיפות רביעית.

ראש העיר בני כשריאל: השר עוזי לנדאו הבין את העניין, ואמר שהנושא הזה צריך לבוא לדיון בין מרכז השלטון המקומי לבין הממשלה כדי לדון בדברים האלה.

ראש העיר בני כשריאל: ברגע שאני מקבל תקציב, אני אקח אותו ואפתח אותו מייד, אני לא אשב עכשיו ואגיד לו תשמע, אני לא צריך את הכסף הזה עכשיו, אני צריך אותו בעוד שנה.

ראש העיר בני כשריאל: לא אעשה את זה כראש עיר, כי אני חייב לתת פתרון מיידי לילדים שלנו, או לכבישים שלנו, או למדרכות שלנו.

אבשלום אייזנברג: אני רוצה להקריא את ההחלטות של ועדות שרים לענייני ביקורת המדינה בעניין הזה.

אבשלום אייזנברג: זה נכון שהשיטה של התב"רים היא לאו דווקא ביקורת כלפי העירייה.

אבשלום אייזנברג: הביקורת בתב"רים שכתבנו פה מתחלקים לשני צדדים.

אבשלום אייזנברג: אחד על השיטה, שוועדת השרים לענייני ביקורת קיבלה את מה שכתוב כאן, והיא קבעה שצוות בראשות נציג משרד הפנים, או בהשתתפות נציגי משרד האוצר, או המרכז השלטון המקומי, יבחר לגבש כללים להכנת תכנית שנתית מתוקצבת מראש, וכל פעולותיה של הרשות המקומית אמורות להיכלל במסגרת התקציבים הבלתי רגילים.

אבשלום אייזנברג: התכנית השנתית תתבסס על תכנית רב שנתית, אשר תיגזר מסדרי עדיפויות, בעיקר כדאיות של חלופות וצוות של מקורות מימון, כדי להקטין את מספרן הרב של בקשות להגדלת תב"רים.

אבשלום אייזנברג: כתבנו מספר דוגמאות שהביאו תב"רים להגדלה מ-11 פעם.

אבשלום אייזנברג: הם גדלו מסכומים מעטים יחסית, לסכומים גדולים בגלל השיטה.

אבשלום אייזנברג: אין לי טענה נגד עיריית מעלה אדומים, אלא הצגנו פה לתשומת לב משרד הפנים.

אמנון כהן: נשמע את משרד הפנים מה עשו בנדון.

אבשלום אייזנברג: היתה לנו טענה נוספת, שההחלטות מובאות למועצת העיר, אחרי שהן כבר מסוכמות בוועדת הכספים על ידי פורום מצומצם.

אבשלום אייזנברג: חשבנו שצריכים להציג תכנית, לא רק בפני מועצת העיר שתוכל לראות בפניה את כל הפרוייקטים, ותוכל להחליט לפי סדר העדיפויות שלה.

אמנון כהן: הכל ייתקע.

ראש העיר בני כשריאל: משרד הפנים צריך לתת את ההנחיות.

ראש העיר בני כשריאל: אנחנו עובדים לפי ההנחיות של משרד הפנים וועדת הכספים.

אבשלום אייזנברג: אני יכול רק לעמוד מאחורי הדו"ח הזה.

אבשלום אייזנברג: אפשר לקיים עוד דיון נוסף.

ישראל גולדשטיין: זה כמו שהכנסת תחליט על דברים אופרטיביים.

אמנון כהן: ועדת כספים בנויה בדרך כלל על ידי רוב חברי הקואליציה.

אמנון כהן: שם רוצים לקדם את העיר, לפתח את העיר.

אמנון כהן: עכשיו אתה מביא את זה למועצת העיר, יש לכם הרבה אופוזיציה, כמובן שזה תלוי במצב של ראש העיר.

אמנון כהן: לפעמים יש לו את הרוב מקיר לקיר, לפעמים יש לו בעיה.

אמנון כהן: לכן שם יכול להיתקע כל מה שתביא.

אמנון כהן: אם תרצה לפתח, אז יש פה שיקול מסויים, גם משרד הפנים שותף לנושא הזה, והוא יודע שאם זה יעבור במועצת העיר, הדברים יכולים שם להיתקע.

אבשלום אייזנברג: מצאנו ליקוי מסויים בנושא תמיכות.

אבשלום אייזנברג: העירייה העניקה תמיכות כספיות או הטבות שוות כסף לגופים שונים, ללא אישור ועדת התמיכות ובניגוד להוראות.

אבשלום אייזנברג: בנושא ניהול נכסים - - -

אמנון כהן: מה זאת אומרת?

אבשלום אייזנברג: נתנו לכמה גופים תמיכות, ללא אישור ועדת תמיכות.

אבשלום אייזנברג: טיפול המועצה בניהול הנכסים מצאנו שהיה לקוי.

אבשלום אייזנברג: הדבר התבטא בכך שהעירייה לא ניהלה רישום כולל ומעודכן של נכסיה.

אבשלום אייזנברג: במשך שנים נוהלו נכסיה שלא באמצעות מערכת ממוחשבת.

אבשלום אייזנברג: נמצאו ליקויים בתחום הטיפול בכוח אדם, ליקויים די גדולים בכמות לפחות.

אבשלום אייזנברג: תקן כח האדם בעירייה לא אושר על ידי משרד הפנים כנדרש.

אבשלום אייזנברג: בעירייה לא היה קיים נוהל לקבלת החלטות, כמו קביעת מתח דרגות למשרה, או למתן דרגות.

אבשלום אייזנברג: העירייה מינתה עובדים שלא באמצעות כתבי מינוי כנדרש, לא הכינה חוות דעת תקופתיות.

אמנון כהן: אבל הם עברו מכרזים, צריך להוציא כתבי מינוי.

אבשלום אייזנברג: נתתם תגובה מפורטת גם אלינו, גם לוועדת השרים.

אמנון כהן: ויש את הסעיף האחרון של המוזיאון.

אבשלום אייזנברג: יש לנו בעיות עם חריגות בשכר העובדים.

אבשלום אייזנברג: מצאנו חריגות – תוספות אחוזיות, תשלום עבור שעות כוננות ושעות נוספות.

אבשלום אייזנברג: תופעות אלו בלטו במיוחד לגבי עובדים בכירים בעירייה.

אבשלום אייזנברג: גם העניקו לעובדים רבים דרגות החורגות ממתח הדרגות המותר על פי ההוראות.

אבשלום אייזנברג: בסיכום של הדו"ח אנחנו מעירים, שבתחום ניהול הכנסות העירייה, ראוי שהעירייה תמצא את הדרך להעמקת גביית המסים.

אבשלום אייזנברג: אנחנו לא מתעלמים מהאחוז הגבוה שאומר פה ראש העיר.

אמנון כהן: מעל 90%.

אבשלום אייזנברג: לא, לא היה 90%, היה 83%.

ראש העיר בני כשריאל: בממוצע.

ראש העיר בני כשריאל: אמרתי 92% אצל המגורים, ו-76% בתעשייה.

ראש העיר בני כשריאל: תעשה ממוצע.

ראש העיר בני כשריאל: אל תגיד שלא כמו שאמר ראש העיר, תשמע אותי טוב מה שאני אומר.

אבשלום אייזנברג: זה לא כמו שאמר ראש העיר, אני חוזר בי.

אבשלום אייזנברג: כמו שאנחנו אמרנו.

אבשלום אייזנברג: אנחנו חושבים שראוי שהעירייה תמצא את הדרך להעמקת הגבייה המסית.

אבשלום אייזנברג: ברור שהדבר ישפר את מצבה הכספי של העירייה.

ראש העיר בני כשריאל: מקבל.

אבשלום אייזנברג: על העירייה לפעול בשיתוף משרד הפנים, להכנת תכנית עבודה שנתית על כל הפעילויות שלה.

אבשלום אייזנברג: מסגרת תקציב רגיל, דיברנו על זה כבר קודם, שתיגזר מתכנית רב שנתית.

אבשלום אייזנברג: ולהקפיד על כך שבעת הצגת תקציב בלתי רגיל לאישור המועצה, יציגו את כל העלויות, אומדן מלא של כל העלויות הצפויות, ולא רק את מה שיש במקומות שיש בהם.

אמנון כהן: אתה מצפה שעל פי תכנית, מה שיכין גם משרד הפנים.

אמנון כהן: הפרוייקט כולל במהלך שלוש שנים 10 מיליון.

אמנון כהן: שלב א' יהיה 3 מיליון, ושלב ב', שלב ג'.

אבשלום אייזנברג: בתחום מתן התמיכות, קיימת חשיבות רבה להקפדה על כך שכל הבקשות לקבלת תמיכות יובאו לאישור ועדת תמיכות קודם הענקתן על ידי העירייה, וכן שייקבעו מבחנים שיוויוניים למתן תמיכות שלא ראינו שנקבעו פה.

אבשלום אייזנברג: בנושא תיקון הליקויים בכוח אדם, ובהם מינוי של עובדים באמצעות כתבי מינוי וכן הלאה, אנחנו מצפים שהעירייה תפעל לתיקון הליקויים.

אבשלום אייזנברג: לעניין הדרגות – נוכח החריגות של העירייה במתן דרגות לעובדים, מן הראוי שהעירייה יחד עם משרד הפנים ועם משרד האוצר ייערכו בדיקה מקיפה ופרטנית בנושא דרגותיהם ושכרם של כל עובדי העירייה, על מנת לאכוף את ההוראות בנושא זה.

אבשלום אייזנברג: במסגרת זאת יש גם לבדוק התאמה של מתחי דרגות בתפקידים השונים בעירייה.

אבשלום אייזנברג: זהו פחות או יותר.

ראש העיר בני כשריאל: המבקר רוצה לדבר, להעיר על חלק מהסעיפים.

יעקב אפרתי: מטבע הדברים שמבקר מחפש ליקויים, לא מחפש את הדברים הטובים.

אמנון כהן: את הטובים ראינו בעיניים.

יעקב אפרתי: הטובים, כך צריך להתקיים.

יעקב אפרתי: זה תפקידנו, לחפש את הליקוי.

יעקב אפרתי: אני רוצה להתייחס רק לחלק מהממצאים.

יעקב אפרתי: בעיקרון, חלק מתפקידי הוא לעקוב אחר יישום הליקויים.

יעקב אפרתי: כל אותם הליקויים שהם בתחום כח אדם, שכר ומשכורות, המנכ"ל והגזבר נמצאים במהלך מתקדם לדעתי, עם משרד הפנים, ועם הממונה על השכר באוצר, על מנת לתקן את הליקויים.

יעקב אפרתי: זה משא ומתן בדרך כלל, כי מדובר לפעמים בדרישה להשבה על ידי עובדים, דבר שהוא לא כל כך קל, ולא כל כך נוח.

יעקב אפרתי: זה פועל בקצב של משרד הפנים, משרד האוצר והעירייה.

יעקב אפרתי: הם היו כבר כאן פעם או פעמיים.

אמנון כהן: לוח זמנים מוגדר כבר יש.

יעקב אפרתי: אני מקווה שכל הליקויים האלה, שגם מבקר המדינה עלה עליהם באחד מהדו"חות הקודמים שלי, וגם אני עליתי עליהם באחד הדו"חות שלי, אכן יתוקנו בהקדם, ונמשיך לפעול בהתאם לנוהל התקין בעתיד.

יעקב אפרתי: חלק מהליקויים הם למשל אותם ליקויים של ועדת תמיכות.

יעקב אפרתי: מאז הדו"ח העירייה פועלת בהתאם להנחייה.

יעקב אפרתי: עצם הליקוי נבע מאי הבנה עקרונית.

יעקב אפרתי: לא מדובר בתמיכות ישירות, אלא בעיקר בתמיכות שוות ערך כסף.

יעקב אפרתי: כאשר נותנים למוסד מסויים זכות שימוש בנכס, העירייה הביאה את האישור הזה למועצת העיר מתוך הנחה שוועדת תמיכות היא ועדת משנה של מועצת העיר, ודי בכך שמועצת העיר תאשר את מסירת הנכס הזה לשימוש של עמותות למיניהן – בתי כנסת, עמותות חברתיות כאלה או אחרות.

ראש העיר בני כשריאל: הכל עבר במועצת עיר.

ראש העיר בני כשריאל: כלומר, אולי לא עבר ועדת תמיכות, אבל במועצת עיר זה עבר.

ראש העיר בני כשריאל: ועדת התמיכות היא חלק ממועצת העיר.

אמנון כהן: תמיכות – הכוונה היא לכסף או למבנים?

יעקב אפרתי: או שווה ערך כסף.

אמנון כהן: הקצאת קרקעות או הקצאת מבנים?

גדעון פרבר: זה תמיכה וזה זהה.

יעקב אפרתי: העירייה לא הבינה את זה כך.

ראש העיר בני כשריאל: היתה אי הבנה, זה יתוקן.

אמנון כהן: אני רוצה להבין למה התכוונת?

אבשלום אייזנברג: התכוונו לשני דברים.

אבשלום אייזנברג: זכות שימוש במבנים בבעלות העירייה - זה אותו דבר כמו - - - כספית, ואנחנו התכוונו לדברים האלה.

אבשלום אייזנברג: ראש העיר אומר שהם פועלים לפי זה, אנחנו נעשה מעקב.

יעקב אפרתי: העירייה לא הבינה באופן שמבקר המדינה הבין.

יעקב אפרתי: למיטב הבנתי, גם משרד הפנים שהוא מבצע ביקורת שנתית בעירייה, כמו בכל רשות מקומית אחרת, הנושא הזה לא הופיע למיטב זכרוני וידיעתי, בדו"חות שלו, כך שאולי התפיסה שלנו היתה דומה בחשיבה לתפיסתו של משרד הפנים.

יעקב אפרתי: מרגע שמשרד מבקר המדינה הודיע שגם שווה ערך כסף חייב לעבור ועדת תמיכות, אכן כך ראש העיר מתחייב לעשות את זה.

אמנון כהן: גם בשבילי זה חדש, לא ידעתי את זה.

ראש העיר בני כשריאל: האגודה למען החייל נותנת לנו שם משרד, אז אני צריך להעביר לוועדת תמיכות, או למועצת העיר?

ראש העיר בני כשריאל: אני הבאתי את זה ישירות למועצת עיר, לפורום הרחב שיאשר את זה.

ראש העיר בני כשריאל: אומרים לי שצריך לעבור את ועדת תמיכות, זה לא דבר שעקפנו בזדון או בכוונה.

ראש העיר בני כשריאל: בשבילי למשל האגודה למען החייל, או מד"א, או ש.י.ל.

ראש העיר בני כשריאל: – שירות יעוץ לתושב, זהו שירות לציבור, או מבנים של מתנ"סים, או בית כנסת.

עוזי ברלינסקי: זאת לא הנקודה בכלל.

עוזי ברלינסקי: חברים, אנחנו לא מדברים על אותו נושא, אנחנו מדברים על נושא אחר.

עוזי ברלינסקי: מה שאומר לנו מבקר המדינה, אם מישהו רוצה לתמוך בתחום מסויים, לא בגוף מסויים, הוא מתחיל בתחום, הוא לא מתחיל בגוף.

עוזי ברלינסקי: הוא אומר אני רוצה לתמוך בגיל הרך, יפה.

עוזי ברלינסקי: יש מבחני תמיכה, כל מי שרוצה, יכול לבוא להתמודד על התמיכה הזאת, יש מבחנים שיוויונים.

אמנון כהן: לא עשינו כאלה דברים.

עוזי ברלינסקי: ככה נדרש.

ראש העיר בני כשריאל: על איזה מוסדות בדקת ומצאת, תן דוגמאות של המוסדות, ואז תראה על מה אנחנו מדברים.

ראש העיר בני כשריאל: אין לי כאן מוסדות אחרים, זה מה שיש לי.

גדעון פישר: גם התמיכות ודאי, אני לא יכול להציע לך עכשיו דוגמה ספציפית.

ראש העיר בני כשריאל: תבדוק את המקרים שאני הזכרתי פחות או יותר.

אמנון כהן: התפנה מבנה מסויים והיו שם כל מיני פעילויות.

אמנון כהן: המבנה הזה כרגע ריק, באה עמותה, לא משנה מי, רוצה לעשות פעילויות לציבור.

אמנון כהן: היא לא אומרת אין לי זמן, ואין לי משאבים בכדי שלא יהיה שם ואנדליזם.

אמנון כהן: אני מעדיף לתת לעמותות, אין לי בעיה שיעשו ביניהם תחרות, מכרז, מי יזכה.

אמנון כהן: אבל מה קשור תמיכות פה?

גדעון פישר: זו הוראת החשב הכללי.

גדעון פישר: יצא נוהל תמיכות.

אמנון כהן: בבקשה, משרד הפנים, הוא צריך לאכוף.

גדעון פישר: לאכוף זה לא התחום שלי.

אמנון כהן: מה התחום שלך?

גדעון פישר: תקציבי פיתוח.

אמנון כהן: אז תגיד לי עוזי, בבקשה.

עוזי ברלינסקי: בהחלט מותר לעירייה לבוא ולומר, יש לי תחומים מסויימים שאני רוצה לפתח אותם, אני לא מסוגלת אולי לבד, אולי אני רוצה עזרה של מתנדבים, עמותות.

עוזי ברלינסקי: בסדר גמור, הדבר הזה תקני, וזה בסדר גמור.

עוזי ברלינסקי: אלא מה, בא המבקר, ולא רק המבקר, היועץ המשפטי לממשלה, משאתה רוצה לתת מכספך, מכספי המועצה לגוף מסויים - - -

אמנון כהן: לא כסף, מבנה.

עוזי ברלינסקי: זה אותו דבר, שווה ערך.

ראש העיר בני כשריאל: אולי תיקח ממנו שכירות, למה אתה מוותר על השכירות?

עוזי ברלינסקי: אם אתה נותן לו דבר שיש לו ערך כלכלי, על זה אומר המבקר, אומר היועץ המשפטי לממשלה, בעקבות הוראות החשב הכללי גם - - -

גדעון פישר: כמו נוהל תמיכות של משרד הפנים.

עוזי ברלינסקי: נוהל תמיכות, הכל מעוגן.

אמנון כהן: בכל התמיכות שראיתי, ראיתי רק פר-אקסלנס כסף.

אמנון כהן: יש ועדה אחרת להקצאת קרקעות ומבנים, זו ועדה אחרת.

אמנון כהן: שם דנים למה לתת לו קרקע, או למה לתת לו את המבנה.

אמנון כהן: זה צריך להיות שונה, בתמיכה מדובר רק על כסף.

אמנון כהן: תמיכה כשמו.

עוזי ברלינסקי: ממש לא.

עוזי ברלינסקי: אתן דוגמה.

עוזי ברלינסקי: כבודו עסק בהקשרים של משרד הביטחון, האגודה למען החייל.

עוזי ברלינסקי: כוח אדם – חיילות שנותן צה"ל דרך משרד הביטחון לפעילות האגודה למען החייל, דינה כדין תמיכה בפעילות, ויש לזה ערך כלכלי.

עוזי ברלינסקי: ולכן צריך לחשב את זה כערך כלכלי לכל דבר ועניין.

עוזי ברלינסקי: זה קצת שונה מהמקרה פה.

עוזי ברלינסקי: אנחנו מדברים פה על אפשרות לעשות שימוש בנכסי מועצה, לשימוש הזה יש ערך כלכלי, שאם לא כן אותה עמותה היתה צריכה לשכור מבנה אחר, ואז זה היה עולה לה כסף.

עוזי ברלינסקי: פה היא קיבלה את התמיכה, לא דרך כסף מזומן, אלא באמצעות מבנה.

אמנון כהן: יש הנחיות חדשות של משרד הפנים שאני יודע שהמבנים האלה היום ניתנים בהכשרה.

אמנון כהן: זאת אומרת, העירייה מכריזה שהמבנה הזה מוצע למכרז, מי שרוצה לקיים בו שימוש, אז יש מכרז.

עוזי ברלינסקי: בסדר גמור.

ראש העיר בני כשריאל: מי שיתן יותר במכרזים - - -

ראש העיר בני כשריאל: זה כבר ועדת מכרזים.

אמנון כהן: זו כבר תקנה חדשה ממשרד הפנים.

עוזי ברלינסקי: הרי ועדת התמיכות דומה מאוד בעיקרון שלה לוועדת מכרזים.

עוזי ברלינסקי: מה היא אומרת, אני קובעת תבחינים, בהתאם לתבחינים האלה כל מי שרוצה לתת את השירות הזה זכאי, בסוף הם יחליטו.

ראש העיר בני כשריאל: אדוני היושב ראש, ראינו את ועדת התמיכות כאחת שנותנת כספים לעמותות.

ראש העיר בני כשריאל: אם זה לעמותה א', או כסף לזה, או כסף זה.

ראש העיר בני כשריאל: עבור זה ולשם כך יש ועדת תמיכות.

ראש העיר בני כשריאל: כלומר, ועדת תמיכות קיימת בעניין.

ראש העיר בני כשריאל: אנחנו לא חשבנו להביא מבנים שווה ערך.

ראש העיר בני כשריאל: ראינו את הפורום המורחב של מועצת העיר לדיון ולהחלטה.

ראש העיר בני כשריאל: ממה מורכבת ועדת תמיכות, היא מורכבת מיושב ראש ונציגי מועצת העיר, ושם יושב גם היועץ המשפטי, הגזבר, ואולי עוד איש מקצוע.

ראש העיר בני כשריאל: אמנם אנשי המקצוע יושבים לא כחברים, אבל כמשקיפים במועצת העיר.

ראש העיר בני כשריאל: אני לא מקיים ישיבת מועצת עיר ללא המנכ"ל, ללא הגזבר, ללא מהנדס, וללא מהנדס העיר.

ראש העיר בני כשריאל: בפורום הרחב, לדעתנו היתה החלטה קבילה יותר מאשר רק בועדת תמיכות, אבל לנו אין בעיה.

ראש העיר בני כשריאל: אם אומרים לנו לעבור את הפרוצדורה הזאת, נעבור את הפרוצדורה הזאת.

ראש העיר בני כשריאל: בשבילנו זה דבר מינהלי, לא דבר שרצינו לעקוף אותו.

ראש העיר בני כשריאל: כי אותם חברי ועדת תמיכות, יושבים כאן במועצת העיר ושומעים את אותם דברים, ומאשרים את אותם דברים, ומצביעים על אותם דברים, עם היועץ המשפטי, עם כולם.

ראש העיר בני כשריאל: אנחנו לא מקיימים ישיבת מועצת עיר, ללא יועץ משפטי וללא גזבר.

אמנון כהן: אני רוצה לשאול את משרד הפנים, בקשר לאישור תקציבי של שנים 2003-2004, מה היתה הבעיה שלא אישרו?

ראש העיר בני כשריאל: משרד האוצר.

ראש העיר בני כשריאל: אגף התקציבים לא נותן כסף.

ראש העיר בני כשריאל: שנת 2003 שונה.

ראש העיר בני כשריאל: ביולי 2003 משרד האוצר קיצץ מבלי ליידע אותנו.

אמנון כהן: קיבלתם את הדו"ח, אני לא מבין דברים כאלה.

אמנון כהן: בא נציג משרד הפנים, תן לי תשובות.

אמנון כהן: זה אני כן, זה אני לא.

אמנון כהן: בפעם הבאה יבוא המנכ"ל או השר, אני לא יכול לעבוד כך.

אמנון כהן: אני רוצה תשובות לדו"ח של מבקר המדינה.

אמנון כהן: אתה לא מוסמך, אל תבוא.

אילן פרייס: ביקשו ממנו לבוא על נושא - - -

אמנון כהן: אני לא יודע מה ביקשו, אני רוצה לקבל תשובות.

אמנון כהן: יש פה דו"ח של מבקר המדינה.

אמנון כהן: תן לי תשובה למה לא אישרתם תקציב 2003, תנו תשובה אתם ממשרד הפנים.

אמנון כהן: לעשות צחוק מהעבודה.

אמנון כהן: לשלוח לי פקיד - אני לא מזלזל בכם, לכל אחד יש את התחום שלו.

אמנון כהן: אני רוצה לקבל תשובות.

אמנון כהן: מבזבז את הזמן, בא לסיור, שולחים פה אנשים שיתנו לי תשובה.

אמנון כהן: מה אני עושה עכשיו, תנו תשובה.

אמנון כהן: מדוע לא אישרתם תקציב 2003, 2004, ועל זה יש ביקורת.

אמנון כהן: מה התשובה?

אמנון כהן: תודה רבה.

אמנון כהן: התחום השני שלך – העמקת גבייה בקשר למה שהיה בדו"ח מבקר המדינה.

ראש העיר בני כשריאל: אנחנו עובדים כל הזמן.

ראש העיר בני כשריאל: יש לנו יועצים משפטיים, לקחנו גם עורכי דין עכשיו, במיוחד לתביעה משפטית של כולם.

ראש העיר בני כשריאל: המבקר גם בודק אותנו.

אמנון כהן: מה עשיתם להעמקת הגבייה?

יעקב אפרתי: האוייב של הטוב, הוא הטוב יותר.

יעקב אפרתי: מבחינתי אני בצד של מבקר המדינה.

יעקב אפרתי: הייתי רוצה שיהיה 101% לא 100%.

יעקב אפרתי: אבל פה אני חייב לדבר כאיש המערכת, שמודע גם לאותם הקשיים והבעיות.

יעקב אפרתי: ישנן כמה הוראות, בעיקר של משרד הפנים, בנושא של מחיקת חובות שהם פשוט בלתי יישומיים ברשות מקומית, זוהי תופעה שנגרמה – ואני מבקש ממשרד הפנים לשקול את הנושא הזה עוד הפעם.

יעקב אפרתי: יצא נוהל חדש לפני שנתיים נדמה לי, על תהליך חדש לאשר לרשות המקומית למחוק חובות.

יעקב אפרתי: המשמעות היא שחובות של אזור תעשייה, ששם עיקר החובות של הרשות המקומית שלנו לפחות, הם בלתי מחיקים לעולמי עד.

יעקב אפרתי: אם הרשות המקומית תבצע אקט כזה בהתאם לנוהל, המשמעות היא שהיא הולכת לשפוך כסף טוב על מנת לקבל כסף גרוע אם בכלל.

יעקב אפרתי: הרשות המקומית ובעיקר ביו"ש, לא חל עליה אותו סעיף לגבי הארנונה – פקודת המסים גבייה.

ראש העיר בני כשריאל: למרות שביקשנו, לא הפעילו את זה עלינו.

יעקב אפרתי: פקודת המסים גבייה לא חלה ביו"ש, כאשר הטיעון של משרד הביטחון – היחידה המשפטית של משרד הביטחון היתה שבישראל החילו את זה לפני מספר שנים כהוראת שעה.

יעקב אפרתי: מאחר וזו רק הוראת שעה, אז אין טעם להטריד את המערכת ולהחיל את זה ביו"ש.

אמנון כהן: איזה כלים יש לך להתמודד?

יעקב אפרתי: אין לה כלים.

יעקב אפרתי: הכלים הם תביעה אזרחית.

ראש העיר בני כשריאל: זה סתם להוציא כסף על שום דבר כי הבן אדם לא נמצא.

אמנון כהן: זאת אומרת בן אדם עבד במפעל, פשט רגל והלך?

ראש העיר בני כשריאל: קודם כל הבנק לוקח את הכסף.

ראש העיר בני כשריאל: אחרי זה מה שנשאר אחרים, אנחנו האחרונים שבאים לקחת את הכסף, ואז אנחנו מוציאים הוצאות משפט, רצים אחרי האדם וכו', ולא רואים את הכסף, כי כל הכסף כבר אצל הבנק.

אמנון כהן: מה אתם מבקשים?

ראש העיר בני כשריאל: את הארנונה שלנו.

ראש העיר בני כשריאל: משרד הפנים צריכה להחיל את פקודת המסים גבייה, זה דבר אחד.

ראש העיר בני כשריאל: דבר שני, לפשט את ההליכים לרשויות המקומיות, אגב, לא רק לנו, זה לכל יהודה ושומרון.

ראש העיר בני כשריאל: לפשט את ההליכים למחיקת חובות, כי ישנם מקומות שאי אפשר כבר לגבות מהם.

ראש העיר בני כשריאל: צריך לפשט הליכים למחיקת החובות, במקום ללכת סתם ולהתברבר בבית משפט, כשאנחנו יודעים שזה בלתי אפשרי.

ראש העיר בני כשריאל: צריכה לקום ועדה במשרד הפנים שתבחן אותנו, תגיד לנו או.

ראש העיר בני כשריאל: קיי.

ראש העיר בני כשריאל: את זה אפשר למחוק, ואת זה אי אפשר למחוק.

ראש העיר בני כשריאל: אבל צריך לקום גוף שיאשר לנו, לא סתם להתברבר.

ראש העיר בני כשריאל: שהדין יקוב את ההר, ולשבור את הראש בקיר.

יעקב אפרתי: למה זה חשוב, כי כל עוד החוב רשום כחוב, הוא בעצם אי גבייה.

יעקב אפרתי: וחלק ניכר מאותם הסכומים שהרשות המקומית לא גבתה, אותם ה-8% בערך, או אותם 25% באזור התעשייה, הם בלתי ניתנים לגבייה.

יעקב אפרתי: זה חדלי פרעון לחלוטין באזור התעשייה.

יעקב אפרתי: מפעלים שנעלמו מהשטח בכלל, אין לך ממי לגבות אותם.

יעקב אפרתי: ולא כדאי כלכלית לרשות המקומית היום לפעול באקט הפורמלי.

אמנון כהן: אני רוצה להבין, במדינת ישראל, כאשר לעירייה יש בעיה עם כמה עסקים, שאי אפשר לגבות את הכסף, יש ועדה מיוחדת שמתכנסת, המועצה מאשרת.

אמנון כהן: יש רשימה של אותם האזרחים או מפעלים שאי אפשר לגבות, זה הולך לאישור משרד הפנים והם בודקים, ולכן זה לא חייב.

יעקב אפרתי: יש פה בלבול.

יעקב אפרתי: הצו שמדבר על הארנונה כמסים, זה מאפשר לרשות המקומית לשים יד מיידית כמו מס הכנסה.

יעקב אפרתי: הוא הופך להיות אחד הנושים הראשונים, בלי אקט משפטי אחר.

ראש העיר בני כשריאל: לדוגמה, אני יכול מחר לקחת לו את האוטו.

יעקב אפרתי: להיכנס מייד למפעל ולעכב.

ראש העיר בני כשריאל: פקודת המסים לא חלה על יהודה ושומרון.

ראש העיר בני כשריאל: ראש עיריית תל אביב יכול לעשות את זה.

ראש העיר בני כשריאל: ראש עיריית מעלה אדומים לא יכול לעשות את זה.

יעקב אפרתי: זה נושא אחד שהוא מיוחד ליו"ש.

יעקב אפרתי: שפקודת המסים גבייה לא חלה ביו"ש, ולכן השיטה הזאת של האכיפה לא קיימת פה.

יעקב אפרתי: בעיה מספר שתיים שהעליתי זה נושא נוהל מחיקת חובות.

יעקב אפרתי: איך מוחקים חובות.

יעקב אפרתי: לטעמי, אני חושב שהבעיה היא לכלל הרשויות המקומיות בישראל, שהנוהל החדש הוא לא כדאי אפילו כלכלית.

יעקב אפרתי: אנחנו מדברים פה על כספי ציבור, בוא לא נשכח את זה.

יעקב אפרתי: אני מתפקידי בין היתר גם לשמור על חסכון והתייעלות של המערכת.

יעקב אפרתי: בכאב בטן גדול, אני לא יודע איך לנהוג בתחום הזה.

יעקב אפרתי: האם לבוא ולנזוף בדו"חות שלי, למה אתה פותח תיקים של הוצאה לפועל, כשאני יודע שתיק כזה יעלה עשרות אלפי שקלים וגם הגבייה.

יעקב אפרתי: בדקתי את הנושא הזה, ובאחד המקרים שבדקתי, נדמה לי אחרי שש שנים של משפטים וכו', קיבלנו צ'ק.

יעקב אפרתי: אני לא רוצה להטעות פה, ודאי לא לפרוטוקול, פחות מעשרה שקלים, כאשר הבולים של דואר שליחים היו מעבר לסכום הצ'ק.

אמנון כהן: תודה.

אמנון כהן: בקשר לתכנית עבודה שנתית, ארוכת טווח, תלת שנתית.

ראש העיר בני כשריאל: קשה מאוד לעשות תכנית כזאת, כשאנחנו לא יודעים מה התקציבים שמגיעים לנו מהמשרדים הממשלתיים.

ראש העיר בני כשריאל: יש לנו תכניות כאלה כאשר אנחנו יושבים בהנהלה.

ראש העיר בני כשריאל: למשל תכנית פיתוח שאני מגיש.

ראש העיר בני כשריאל: מגיעה להנהלה סידרה של רשימות, ואנחנו עושים מה שאנחנו צריכים.

ראש העיר בני כשריאל: למשל אני אחליט שאני רוצה להקים אולם התעמלות לפני גן ילדים.

ראש העיר בני כשריאל: מחר יבוא משרד החינוך ויגיד לי יש לך כסף לגן ילדים, אז מה אני לא אבנה את גן הילדים?

ראש העיר בני כשריאל: אני אגיד שאני רוצה אולם התעמלות.

אמנון כהן: אני לא מדבר איתך על מה אתה עושה במהלך השנה, לכל עיר יש ראייה שונה.

אמנון כהן: מתחילים מתכנית מיתאר על פי תצ"א כזו או אחרת.

ראש העיר בני כשריאל: יש לנו, הצגנו אותה.

אמנון כהן: אתה מכין מה שאתה רוצה לפי הפרספקטיבה שלך, וכמובן אתה אומר מהן העלויות.

אמנון כהן: מתוך זה אתה אומר שזאת תכנית רב שנתית.

אמנון כהן: אני רוצה להתמקד מתוך התכנית הכללית מה אני עושה ב-2005.

אמנון כהן: כמובן כל מה שמגובה, מה אני רוצה, ומה אני יכול להוציא לפועל בגלל שיש תקציב או אין תקציב, זו השאלה.

אמנון כהן: אני מבין מהדו"ח שאין ראייה לטווח ארוך.

ראש העיר בני כשריאל: הראייה לטווח ארוך נמצאת בתכנית בניין עיר של כל שכונה ושכונה.

ראש העיר בני כשריאל: אנחנו עושים תב"ר, בה אנחנו מתכננים כמות יחידות דיור, מה יהיה שם – מתנ"סים, גני ילדים, מעונות יום, בתי ספר, בתי כנסת, ושאר השירותים שאנחנו נותנים שם.

ראש העיר בני כשריאל: זה בילד אין בתוך תכנית בניין העיר.

גדעון פרבר: בני, אתה גם מגיש תכנית לפיתוח שנתית?

ראש העיר בני כשריאל: הוא אומר רב שנתית, לא שנתית.

ראש העיר בני כשריאל: עד עכשיו אנחנו התעסקנו יותר בפיתוח השנתי, כשיש לנו את היעדים מה כן לעשות, ומה במכלול הפעולות שאנחנו צריכים לעשות.

ראש העיר בני כשריאל: אנחנו אומרים שלפי התקציב הזה בשנת 2005 נעשה א' ב' ג' בעדיפויות שלנו.

ראש העיר בני כשריאל: העדיפויות יכולות להשתנות משנה לשנה, לאור הצרכים של האוכלוסייה.

ראש העיר בני כשריאל: לדוגמה, נוצר מצב שמועדון גיל הזהב פתאום צר, כי באו פתאום עולים חדשים.

ראש העיר בני כשריאל: אף פעם לא היו לנו כאן מבוגרים, כולם היו זוגות צעירים.

ראש העיר בני כשריאל: הגיעו העולים החדשים עם ההורים שלהם, ולכן פתאום צריך מועדון גיל הזהב.

ראש העיר בני כשריאל: אז בבת אחת הוא קיבל עדיפות מעבר לכל השאר, והוא בכלל לא היה בתכנית הרב שנתית שלי, כי כולנו היינו זוגות צעירים.

ראש העיר בני כשריאל: אני הייתי מבין הזוגות הצעירים, עד שאני אהיה במועדון גיל הזהב, יהיו לי עוד כמה שנים.

אמנון כהן: על זה התרעתם מבקר המדינה נכון?

אמנון כהן: על תכנית רב שנתית - - -

ראש העיר בני כשריאל: אני יכול להגיד נשתדל ככל יכולתנו.

גדעון פרבר: זה לא תלוי רק בך, צריך להיות שיתוף פעולה של כולם.

אמנון כהן: משרד הפנים, יש לכם משהו מוגדר?

אמנון כהן: דנו בוועדת השרים גם על הנושא הזה, הייתם אמורים להכין תכנית מסודרת.

אילן פרייס: אמור להיות דיווח מוגש בימים אלה, כלומר שלושה חודשים.

אמנון כהן: עבר כבר.

אילן פרייס: צוות בינמשרדי אמור להגיש דיווח, הוא יוגש בקרוב.

אמנון כהן: מה זה קרוב?

אילן פרייס: תוך השבועיים, שלושת השבועות הקרובים, נעשה את זה בתיאום.

אילן פרייס: החשש שהרבה רשויות כמו שראש העיר הזכיר, יתקשו להכין תכנית פיתוח כוללנית שנתי שנגזר מתכנית רב שנתית, לצורך קבלת אישור משרד הפנים.

אילן פרייס: למעשה מדובר על תקציב פיתוח שיוגש ויבוא במקום כל התב"רים שמוגשים במהלך השנה.

אילן פרייס: כלומר, זאת הכוונה.

אילן פרייס: לאשר בפעם אחת את כל התב"רים שהיום כל הרשויות המקומיות מגישות לאישור משרד הפנים, הרבה פעמים במהלך אותה שנה.

אילן פרייס: הרשויות המקומיות המבוססות כמו רעננה וחולון התקשו להכין – עשינו מסגרת פיילוט, זה נקרא ביזור סמכויות, בעיקר רשויות מקומיות גדולות, עיריות גדולות כמו תל אביב, חולון, רעננה, רמת גן וכו'.

אילן פרייס: חלק גדול מהרשויות התקשו להכין תקציב פיתוח כוללני שנתי, שלא נדבר על רב שנתי.

אמנון כהן: מה הבעיה?

אמנון כהן: אתם לא רוצים לתקצב?

אילן פרייס: לא ידעו מה מקורות המימון שיעמדו לרשותם במהלך השנה.

אילן פרייס: כלומר, בתחילת השנה לא ידעו מה התפתח במהלך השנה, ומה היו מקורות המימון.

אמנון כהן: אתם משרד הפנים, יש לכם תקציב לרשויות מקומיות, שבו אתם רוצים איזושהי התוויית מדיניות שלכם.

אמנון כהן: אם אתם רוצים לפי המדיניות שלכם שזה יהיה, אז זה יהיה בשיתוף פעולה עם כל רשות מקומית, על פי צרכים שלה.

אמנון כהן: יושבים פעם אחת, מתכננים, כמובן שלא במאה אחוז זה ייצא לפועל, אבל זו ראייה כוללת שאתה גם בתקציב הארצי – אומר או.

אמנון כהן: קיי.

אמנון כהן: תגיש סכום מסויים בתוך משרד הפנים, התחלק בין הרשויות המקומיות, על פי תכניות עבודה שאנחנו מתווים בשנים הבאות.

אילן פרייס: את זה אנחנו עושים.

ראש העיר בני כשריאל: אדוני היושב ראש, במידה ויש לו כסף.

ראש העיר בני כשריאל: אין לו כסף, הוא לא נתן.

אמנון כהן: יש לו כסף.

ראש העיר בני כשריאל: לא, הוא לא נתן.

אילן פרייס: היה כסף, הוא בוטל.

אמנון כהן: אבל עכשיו החזירו.

ראש העיר בני כשריאל: לא, לא החזירו.

ראש העיר בני כשריאל: אומרים תיקחו הלוואות, ואנחנו נשלם לכם את ההחזרים.

ראש העיר בני כשריאל: ואני אומר לך, אדוני היושב ראש, אני לא סומך עליהם בכלל בנושא הזה, לא בגללם.

ראש העיר בני כשריאל: אתן שלוש דוגמאות.

ראש העיר בני כשריאל: דוגמה ראשונה, משרד החינוך.

ראש העיר בני כשריאל: יש לנו חטיבות ביניים, היינו בתכנית רב שנתית להפריד בין חטיבות ביניים וכו'.

ראש העיר בני כשריאל: באנו למשרד החינוך, ביקשנו תיקצוב לשיפוץ המבנים, משהו כמו מיליון שקל.

ראש העיר בני כשריאל: חתמנו על הדבר, מילאנו את כל הניירות.

ראש העיר בני כשריאל: סוכם במשרד החינוך, שאנחנו מקבלים.

ראש העיר בני כשריאל: אז לא קיבלנו.

ראש העיר בני כשריאל: אחרי שנה קיבלנו 200 אלף שקל למשהו קטן, ואחרי זה עוד.

ראש העיר בני כשריאל: ועכשיו עדיין חייבים לי 340 אלף שקל, עכשיו יתנו לנו את ה-340 אלף שקל, אחרי בערך ארבע שנים שאני צריך לעשות זאת.

ראש העיר בני כשריאל: עכשיו אדוני היושב ראש, איך אני יכול לעשות לטווח ארוך, ולהגיד מההתחלה אני אעשה את - - -

אמנון כהן: תכנית תכין.

ראש העיר בני כשריאל: יש לי את התכנית, היא אושרה במשרד החינוך.

ראש העיר בני כשריאל: אבל בא המבקר ובצדק, אומר למה אתה עושה את זה טיפין טיפין, אתה צריך לעשות הכל במכה אחת.

ראש העיר בני כשריאל: אני לא יכול לעשות מכה אחת.

ראש העיר בני כשריאל: אני צריך להביא תב"ר המשכי, תב"ר אחד נמשך ארבע שנים.

ראש העיר בני כשריאל: הוא צודק, הוא אומר למה ארבע שנים, הוא צריך להיות במכה אחת.

ראש העיר בני כשריאל: אבל לא אני אשם, משרד החינוך החליט כך.

ראש העיר בני כשריאל: דוגמה שנייה – משרד הפנים, תקציבי פיתוח.

ראש העיר בני כשריאל: אגב, משרד הפנים לא אשם בזה, זה אגף התקציבים שקיצץ לו את תקציב הפיתוח.

ראש העיר בני כשריאל: אנחנו נותנים תכנית שנתית לפי משרד הפנים.

ראש העיר בני כשריאל: כל שנה הם מבקשים מאיתנו, לא אנחנו.

ראש העיר בני כשריאל: הם מבקשים מאיתנו לתת תכנית רב שנתית לשלוש שנים, ארבע שנים, לכבישים מדרכות, אנחנו נותנים להם, והם מאשרים לנו.

ראש העיר בני כשריאל: פתאום במכה אחת, למרות האישור, אין תקציבי פיתוח, בוטלו תקציבי פיתוח לכבישים ומדרכות, ואני תקוע עם זה.

ראש העיר בני כשריאל: דוגמה שלישית – אולמות ספורט.

ראש העיר בני כשריאל: לכל בית ספר יש לנו תכנית לאולם ספורט.

ראש העיר בני כשריאל: אז אנחנו רוצים אולם ספורט.

ראש העיר בני כשריאל: מגיעים למפעל הפיס, הוא והדירקטריון מאשר את הכל, ואנחנו מגיעים לקבל את הכסף.

ראש העיר בני כשריאל: הוצאנו כבר כספי תכנון, באים להוציא את הכסף ממפעל הפיס, הם אומרים סטופ, הגיע שר האוצר לפה ואמר, כל הכסף שלכם הולך לכיתות.

ראש העיר בני כשריאל: אני מקבל מכתב מהיושב ראש, כל הבנייה של האולמות מעוכבות עד 2006.

ראש העיר בני כשריאל: בינתיים עשינו תכניות, הוצאנו כספים, סידרנו את הפרוצדורה.

ראש העיר בני כשריאל: כלומר, אפילו אם תהיה לנו תכנית רב שנתית, לא נוכל לעשות עשרה אחוז, בפרט אלו שהם לא נטולי מענק.

ראש העיר בני כשריאל: ברעננה יש להם כסף, יש תקציבי פיתוח, ויש להם את הארנונה, ובזה אין להם בעיה.

ראש העיר בני כשריאל: 99% מהתקציב שלנו תלוי במשרדי ממשלה.

ראש העיר בני כשריאל: אם אנחנו תלויים במשרדי ממשלה, אנחנו לא יכולים לעשות תכנית טווח ארוך, אלא אם הממשלה ואגף התקציבים יעמדו בהתחייבויות שלהם לטווח ארוך.

ראש העיר בני כשריאל: אם יעמדו בהתחייבויות של טווח ארוך לא תהיה בעיה.

אמנון כהן: עכשיו יש לכם ממשלה חדשה, יהיה לך הרבה כסף.

אלי הר-ניר: ולמרות הכל, אם בודקים אותנו בצורה מפורטת, אנחנו עובדים עם תכניות לטווח ארוך, גם בתחום המים, גם בתחום הביוב, גם בתחום פינוי האשפה.

אלי הר-ניר: אתה רואה תכנית תלת-שנתית וארבע-שנתית.

אלי הר-ניר: היא לא יכולה להיות מתוקצבת מראש.

אמנון כהן: ומתוך זה אתה מבצע כל שנה חלק.

אמנון כהן: נושא של נכסים, אדוני ראש העיר, ליקויים בטיפול.

ראש העיר בני כשריאל: הכל תוקן.

ראש העיר בני כשריאל: אם יש עוד מה לתקן, נתקן.

ראש העיר בני כשריאל: נביא את זה למעקב.

ראש העיר בני כשריאל: אני רוצה להעיר את תשומת ליבו של המבקר ושלך לגבי בניית בתי ספר.

ראש העיר בני כשריאל: תדע לך אדוני היושב ראש, שהרשויות המקומיות עלולות לעמוד בפני תביעות של עשרות מיליוני שקלים מול קבלנים.

ראש העיר בני כשריאל: אנחנו לא יכולים לקבל הרשאה לבנייה לפני שאני חותם בסופו של דבר עם קבלן.

ראש העיר בני כשריאל: כשאני חותם עם קבלן על פרוייקט, אני חותם איתו על פרוייקט לפי ההרשאה שמשרד החינוך נתן.

ראש העיר בני כשריאל: אם הוא נתן שש כיתות או עשר כיתות.

ראש העיר בני כשריאל: העברת הכספים לאחר מכן לרשות המקומית כדי לתת לקבלן, לא מתבצעת בזמן מפני שאין להם כסף.

ראש העיר בני כשריאל: משום שהחשב הכללי לא מעביר את הכסף למשרד החינוך, ומשרד החינוך לא מעביר לי.

ראש העיר בני כשריאל: מי עומד בפני הקבלן בחוזה, אנחנו הרשויות המקומיות.

ראש העיר בני כשריאל: יבוא מחר המבקר, יאמר מה קרה, למה לא העברת לו את הכסף בזמן?

ראש העיר בני כשריאל: איך אני יכול להעביר לו.

ראש העיר בני כשריאל: מדובר בעשרות מיליוני שקלים שאין לנו.

ראש העיר בני כשריאל: בית ספר תיכון, 37 מיליון שקלים.

ראש העיר בני כשריאל: בית ספר יסודי 10-12 מיליון שקלים.

ראש העיר בני כשריאל: זה כספים גדולים, שאנחנו עלולים להיתבע על ידי הקבלנים, ואין לנו התחייבות של משרד החינוך או משרד האוצר שישלם לנו, כדי שניתן לקבלנים.

ראש העיר בני כשריאל: זה יכול להיות תביעות ענקיות עם ריבית.

אמנון כהן: אל תדאג, למדינה יש כסף.

אמנון כהן: היא תשלם.

ראש העיר בני כשריאל: היא לא תתן לנו.

ראש העיר בני כשריאל: הדבר הזה לא מסודר.

אמנון כהן: כשית

אמנון כהן: בעו אותך, אתה תתבע אותם.

ראש העיר בני כשריאל: אני לא יכול לתבוע אותם.

אמנון כהן: מי יכול לתת לנו סקירה על נושא של כוח אדם בשכר, והליקויים.

אמנון כהן: קודם כל העירייה.

אלי הר-ניר: עברנו את הביקורת, הגבנו עליה.

אלי הר-ניר: בעקבות הביקורת נעשתה פה בדיקת עומק על ידי שני הגופים שהתבקשו לבדוק, גם משרד האוצר וגם משרד הפנים.

אלי הר-ניר: נמצא פה הצוות של שר האוצר, ויואל היה פה.

אלי הר-ניר: הכנו את החומר כפי שנדרשנו, אני מניח שהם התייחסו לזה.

אלי הר-ניר: הכל הועבר אליהם עם התייחסות שלנו לכל נושא ונושא.

אלי הר-ניר: אנחנו נקבל את התגובה שלהם, ואנחנו נתקן את מה שצריך לתקן.

אמנון כהן: מה עם תקן כוח האדם בעירייה שלא אושר על ידיכם, מה הבעיה?

יואל ינון: לגבי התקן, משרד הפנים כבר לא מאשר תקן כוח אדם ברשויות המקומיות.

יואל ינון: ישנה תביעה כללית ברשויות המקומיות שסך הכל השכר לא יגדל מ-45% מהתקציב, אבל היום יש טיפול כללי לגבי כל הרשויות המקומיות לגבי תקן כח אדם, אבל לא אישרנו את התקנים, באף רשות אנחנו לא מאשרים, כבר מ-2002-2003.

אמנון כהן: משרד מבקר המדינה לא יודע את ההנחייה הזאת?

גדעון פרבר: כתוב, אני לא ראיתי שמחקו את זה.

גדעון פרבר: אם משרד הפנים ביטל את זה, צריך להוציא - - -

אמנון כהן: כתוב לי פה לא אישרנו תקן.

אמנון כהן: הוא אומר שאין הנחיה.

אמנון כהן: אני צריך לשאול, קודם כל הם.

אמנון כהן: בן אדם בודק, עושה עבודה, שנה עובד.

אמנון כהן: כתוב שתקן כוח אדם בעירייה לא אושר על ידי משרד הפנים.

אמנון כהן: פה אומרים לי שלא צריכים לאשר.

יואל ינון: מה שלא צריך, לא אישרנו בשנים האחרונות, גם בגלל בעיות של כוח אדם.

יואל ינון: יש לנו בעיות של כוח אדם במשרד, וגם נתנו יותר סמכויות לרשויות המקומיות, ואישרו באופן כללי.

אמנון כהן: מה הפיקוח שלך?

אמנון כהן: אם רשות מקומית מסויימת עומדת, לא עומדת בתקן שאתם קובעים, בנוסחה כזו או אחרת, כמו שמשרד העבודה והרווחה מקציבה נוסחת פרד"ס על פי חלוקה כזו או אחרת, כמה אנשים מטופלים, לפי זה נקבע מפתח של עובדים סוציאליים למשל אצלכם, איך נקבע תקן כוח אדם ברשות מקומית מסויימת על פי כל הפרמטרים שצריכים לקחת בחשבון.

אמנון כהן: לפי מה שהיה כנראה, משרד מבקר המדינה בדק.

אמנון כהן: הוא אומר אתם לא אישרתם.

אמנון כהן: אתה אומר לי עכשיו משהו אחר.

יואל ינון: אני אומר שוב פעם.

יואל ינון: האגף שלנו לא אישר את זה, בגלל בעיות כוח אדם.

יואל ינון: אבל היום אנחנו נותנים את הדעת לנושא של כוח אדם, ויש לנו חשבים מלווים בכל הרשויות המקומיות שבתכנית הבראה.

יואל ינון: יש לנו תוכנות מחשב שאנחנו מפתחים, וגם מתכוונים להעסיק רואה חשבון שיבדקו את כל הנושא של כח אדם.

אמנון כהן: מה אומר התקן?

יואל ינון: אני אומר, יש בעיה לקבוע תקן כח אדם ברשות מקומית, יש רשויות מקומיות שמעסיקות קבלנים, לדוגמה באשפה, ואז אתה לא יכול לקבוע את התקן.

יואל ינון: יש רשויות שיש להן עובדי חינוך, יש בתי ספר על יסודיים, ואז אתה לא יכול לקבוע את התקן של כל הנושא הזה.

אמנון כהן: אז תמחק את הסעיף הזה, שלא יעשו ביקורת על זה.

יואל ינון: אני אומר שכן צריך שיהיה תקן כח אדם.

אמנון כהן: תלוי במה הוא.

יואל ינון: אנחנו נבדוק את זה.

יואל ינון: לכן אנחנו היום מפתחים כלים על מנת לקבוע את התקנים של כוח.

אמנון כהן: קיימנו דיון עם המנכ"ל בעקבות דו"ח אחרון של מבקר המדינה, שם עלו על זה שחלק מהעובדים מועסקים על ידי חברות עירוניות, קרנות, עמותות.

אמנון כהן: אז באמת אי אפשר למדוד.

אמנון כהן: אבל אם אתם לא יודעים למדוד, תמחק את הסעיף הזה, תמצא מינוח אחר.

ראש העיר בני כשריאל: כדאי לא להמתין עד אחרי יישום דו"ח דוברת, משום שדו"ח דוברת בכלל ישנה כל תיק לכוח אדם מחדש.

ראש העיר בני כשריאל: כל המורים, הגננות, העובדים, ואחרים יהיו חלק מעובדי רשות מקומית.

אמנון כהן: יש לך ועדת קבלת עובדים?

אמנון כהן: ועדת מנגנון?

אמנון כהן: לא היה, לא קיים נוהל לקבלת החלטות בענייני עובדים, כמו קביעת מתח דרגות למשרה וכל הסיפור הזה.

אלי הר-ניר: לטעמי קיים נוהל, ואפשר לבדוק אותו.

אלי הר-ניר: אני מזמין את המבקרים לבוא עוד פעם.

אלי הר-ניר: מי יושב בוועדה הזאת, זו לא החלטה של המבקר, זו החלטה שלי כמנכ"ל.

אלי הר-ניר: אני חושב שמה שקבעתי לגבי זה, היה ראוי, וזה עומד במבחן המציאות.

אלי הר-ניר: אם בקבלת עובדים יושב מנהל המחלקה, מנכ"ל העירייה ומנהלת משאבי אנוש, אחרי שנעשה תהליך מסודר, הכל בסדר.

גדעון פרבר: מדברים על נוהל קבלת החלטות בענייני עובדים, כגון קידום בדרגות, שינוי מתח דרגות, שינוי הגדרות.

גדעון פרבר: לא מצאנו תהליך שהוא מובנה בנוהל איך עושים את הדברים האלה.

גדעון פרבר: זה שיושב מנכ"ל העירייה, זה יפה איך שהוא יושב, זה מספיק.

גדעון פרבר: אד-הוק זה לא מוסדר.

אלי הר-ניר: בכל מקרה נכתב נוהל.

אמנון כהן: מה עם נושא של מינוי עובדים, ברור שעכשיו יהיו כתבי מינוי כנדרש.

אלי הר-ניר: כן.

ראש העיר בני כשריאל: כתב המינוי הוא צד פרוצדורלי שראש העיר צריך לחתום על כתב מינוי של העובדים.

ראש העיר בני כשריאל: בחודש שעבר חתמתי על ערימה של תעודות ושלחתי לכולם.

עוזי ברלינסקי: כמה נקודות בקיצור.

עוזי ברלינסקי: מסתבר, וזאת הודיע לנו נציג משרד הפנים, שלא נוכח פה היום, שלמשרד הפנים היתה מדיניות במודע מנוגדת להוראות כתובות, בכל מה שקשור לכל נושא כוח אדם.

עוזי ברלינסקי: התקיים דיון על זה, משרד הפנים יחדל לפי סיכום דיון כתוב, ויעבור לשיטה שתרכז את המידע ותפעל לא בהתאם למדיניות, אלא בהתאם למה שצריך.

עוזי ברלינסקי: המדיניות יכולה להיות תואמת את הכללים, אבל לא יכול להיות הפוך.

עוזי ברלינסקי: המדיניות יכולה לשנות כללים, אבל כל הכללים ישנם, אסור למדיניות לפעול בדרך שהיא פעלה.

עוזי ברלינסקי: על זה הערנו, ועל זה גם דיברתי בקיצור רב כשהיה מנכ"ל משרד הפנים.

עוזי ברלינסקי: כל נושא נהלי התמיכות, צריך לקבל על זה דיווח, להיות בטוחים כולנו – אני מתייחס גם למעלה אדומים - שאכן כל ההנחיות של היועץ המשפטי לממשלה קויימו.

עוזי ברלינסקי: בדיקת כוח אדם, אני לא יודע אם תרצה לשמוע נתונים.

עוזי ברלינסקי: לא אכנס לפרטים.

עוזי ברלינסקי: התוצאה הסופית היא ליקויים לא פשוטים – ב-50% מהמשרות שנבדקו, פרטים כמובן ידווח ממונה השכר.

עוזי ברלינסקי: אני חושב שההחלטה שקיבלה הממשלה בספטמבר לפני שלושה חודשים, צריכים לעבור עליה אחד אחד.

עוזי ברלינסקי: צריכים לקיים אותה ולדווח לנו.

עוזי ברלינסקי: מדובר פה על מערכת של גופי הפיקוח.

עוזי ברלינסקי: לעניינו, ראינו את מעלה אדומים לא כגוף שצריכים להרבות עליו כרגע בהחלטה.

עוזי ברלינסקי: אלא ההחלטה מתייחסת למשרד הפנים, משרד האוצר, מרכז השלטון המקומי ומשרד הפנים.

עוזי ברלינסקי: אנחנו מחכים, עדיין לא קיבלנו את הדיווחים, דיווח אחד קיבלנו היום, של הממונה על השכר, ואני מברך אותו על העבודה המאוד יסודית.

עוזי ברלינסקי: הוא הרי חייב לדווח לכם על מה הוא עשה.

עוזי ברלינסקי: כל הדיווחים ממשרד הפנים עדיין לא הגיעו, אני כרגע שומע.

אמנון כהן: זאת אומרת עד סוף השנה אפשר להוציא תקציבים.

עוזי ברלינסקי: אנחנו בכל מקרה נדווח לכנסת בהוראת ראש הממשלה, בדו"ח שיונח על שולחן הכנסת בעוד כמה חודשים.

אמנון כהן: משרד האוצר, מה גילתם, מה עשיתם.

אמנון כהן: מישהו החזיר כסף לעירייה?

עלא ריאן: בעקבות דו"ח מבקר המדינה, ערכנו בשיתוף פעולה עם אגף כוח אדם במשרד הפנים ביקורת שכר.

עלא ריאן: הבדיקה נעשתה בנובמבר השנה.

עלא ריאן: אני כאן מחזיר את דו"ח ביקורת חריגות שכר לכאורה, ולמה לכאורה אני אסביר בהמשך.

עלא ריאן: הבדיקה כללה כ-250 תלושים, 500 תלושי שכר, כי אנחנו עובדים עם שני תלושים לכל עובד.

עלא ריאן: מהממצאים עולה כי ישנם יותר מ-125 אנשים שהם חורגים לכאורה.

עלא ריאן: בזה הרגע אני נותן לך את הדו"ח.

עלא ריאן: כמובן אנחנו מצפים לקבל את תגובת העירייה תוך חודש ימים.

עלא ריאן: ההליך החוקי, וזהו סעיף 29 לחוק, מדבר על שלושה שלבים.

עלא ריאן: השלב הראשון זה דו"ח ביקורת.

עלא ריאן: אנחנו מקבלים את תגובת העירייה, לכאורה אין לנו את כל המידע.

עלא ריאן: אנחנו עושים את הבדיקה על פי תלושי השכר.

עלא ריאן: שלב ב' זה עריכת שימועים, וזה פרטני לעובדים.

עלא ריאן: אנחנו שולחים מכתבי שימוע לעובד שלא מסכים להורדה או להפחתה בשכרו, ודורש שימוע בכתב מטעם הממונה על השכר.

עלא ריאן: את השלב הזה, אני מקווה שלא נגיע אליו, אבל אם וכאשר אנחנו נצטרך אנחנו גם נעשה.

עלא ריאן: יכול להיות שכן יהיו הסכמות להפחתה - - -

ראש העיר בני כשריאל: אמרנו עד עכשיו לכאורה.

ראש העיר בני כשריאל: תנו לנו לקרוא את זה ולהגיב.

עלא ריאן: תאמין לי, מתוך ניסיון אני בדקתי עשרות אלפי תלושים.

עלא ריאן: הלכאורה הזה זה 99%, אבל אני עדיין על פי חוק מוכיח - - -

ראש העיר בני כשריאל: מה זה שלב ג'?

עלא ריאן: זה הוצאת החלטות ממונה על השכר, בה אמור אותו ראש רשות במקרה הזה, להפחית שכר, וזאת ללא קשר אם העובד כן מסכים או לא מסכים להפחתה בשכרו.

עלא ריאן: אני שוב מדגיש, הבדיקה שלנו היא בנושא שכר.

עלא ריאן: לנו אין שום סמכות בנושא כוח אדם, הסמכות היא סמכותו של משרד הפנים.

עלא ריאן: אבל בדו"ח הזה הבדיקה כן נעשתה בשיתוף פעולה עם יואל שהוא נציג משרד הפנים.

יואל ינון: במסגרת הביקורת, בדקנו את התלושים של כ-500 עובדים, ומתוך ה-500 עובדים התגלו חריגות לכאורה של 120 עובדים.

אמנון כהן: מה מבחינת

אמנון כהן: כם נקרא חריגה למשל?

יואל ינון: זה מה שרציתי לציין, לגבי החריגות שהתגלו פה.

יואל ינון: מה שמבקר המדינה ציין חריגות שיש תוספות באחוזים, אז החלוקות האלה הוכשרו במסגרת ההסכם ב-1999.

יואל ינון: משום מה מבקר המדינה לא התייחס להסכם הזה, כי זה הסכם מאוד חשוב, הסכם ארצי שהיה מקובל גם על ההסתדרות, גם על מרכז שלטון מקומי, וזה אושר על ידי ממונה על השכר.

יואל ינון: בעיקרון בבדיקה שאנחנו עושים, מה קרה ממרץ 1999 ואילך לגבי חריגות שכר, והחריגות שהתגלו גם מהנסיון שלי אני רוצה לומר, זה לא חריגות שיש פה חגיגות.

יואל ינון: אני בודק באותן רשויות מקומיות, אני רוצה לציין את זה לחיוב, החריגות שיש פה זה חצאי דרגות לעובדים.

אמנון כהן: מעבר לפז"מ הרגיל.

יואל ינון: דיברתם על מתח דרגות.

יואל ינון: הוא נקבע בחוברת מסלולי קידום של ההסתדרות במרכז השלטון המקומי.

יואל ינון: אם מתח דרגות של עובד זה 10-12, הוא יכול לקבל דרגת שהייה 12 , הוא קיבל דרגה 13.

יואל ינון: אנחנו דרשנו פה בכל הדו"ח להפחית חצאי דרגות.

יואל ינון: עכשיו אני אומר שמחצית מהעובדים שהועלו בדו"ח זה סייעות, גננות שמקבלות שכר מינימום.

יואל ינון: היתה להם פה בעיה בשכר מינימום, זו לא בעיה של הרשות המקומית, אולי זה של החברה - - -

עוזי ברלינסקי: אני לא מבין את מה שאתה אומר.

עוזי ברלינסקי: אתה מסכים או לא מסכים למה שאומר הממונה על השכר?

יואל ינון: אני מסכים למה שאומר הממונה, אני גם חתום על הדו"ח.

עוזי ברלינסקי: עם כל הכבוד, אני לא מסוגל להבין את זה.

עוזי ברלינסקי: ממשלה לא יכולה לדבר בשני קולות.

עוזי ברלינסקי: אתה עובד משרד הפנים.

יואל ינון: כן.

עוזי ברלינסקי: מה עמדת המדינה, אני רוצה לדעת?

עוזי ברלינסקי: מי מבטא אותה, אתה או הוא?

עוזי ברלינסקי: אם כתב על ממונה השכר, אתה בא ונותן הסברים לקולא, אתה מדבר בשם העובדים?

עוזי ברלינסקי: אני לא מבין את העניין.

יואל ינון: הדו"ח יצא גם על ידי הממונה על השכר.

עוזי ברלינסקי: מה זה גם?

עוזי ברלינסקי: יצא על ידי המדינה.

יואל ינון: הדו"ח יצא על ידי שני המשרדים.

עוזי ברלינסקי: הוא יצא על ידי ממשלת ישראל.

עוזי ברלינסקי: אני רוצה להבין, האם אתה חולק על הדו"ח?

עוזי ברלינסקי: אם אתה לא חולק על הדו"ח, מה אתה יכול להסביר לנו.

יואל ינון: הוא שאל אותי מה היקף החריגות.

יואל ינון: הסברתי שהיקף החריגות, זה מתחי הדרגות של עובדים.

אמנון כהן: כרגע הגשת את הדו"ח, נכון.

אמנון כהן: אני לא קיבלתי דו"ח.

אמנון כהן: מה הסיפור, לא הבנתי.

אמנון כהן: אני רוצה לדעת מהי חריגה.

אמנון כהן: זו חריגה של עשר דרגות למישהו?

אמנון כהן: נתנו אחזקה במקום 500, 1,500 זו חריגה?

אמנון כהן: אז הוא אומר לי חצי דרגה פה, חצי דרגה שם.

עלא ריאן: עם כל הכבוד, זאת חצי דרגה עדיין מעבר למה שהוכשר.

עלא ריאן: אם מתח הדרגות החוקי שלי הוא 8-10, וקיבלתי דרגה 12, ישנו הסכם שהוא – זאת אומרת אם היה לך 1-12 אז זה שלך ואתה לא תתקדם מעבר.

עלא ריאן: עיריית מעלה אדומים שילמה עוד דרגה מעבר למה שמותר.

ראש העיר בני כשריאל: עוד חצי דרגה.

אמנון כהן: עוד מאה ומשהו שקל ברוטו לחודש.

אמנון כהן: באמת, נו.

עלא ריאן: אז לידיעתך, חצי דרגה במתח של מישהו אחרי 20 שנה, זה אלף וחמש מאות שקלים.

עלא ריאן: אז אם זה כך, אני לא יודע - - -

סמדר תקווה: זה לא נעשה במכוון.

ראש העיר בני כשריאל: אנחנו מדברים על 3,000 שקלים לסייעת.

עלא ריאן: לרוב מנהלי האגפים יש חריגות בשכר.

אמנון כהן: הבנתי מהי חריגה.

אמנון כהן: תודה רבה.

עלא ריאן: חצי דרגה זה כסף.

ראש העיר בני כשריאל: הכל כסף, הכל יתוקן.

ראש העיר בני כשריאל: אבל בוא לא נעשה מזה דברים גדולים.

ראש העיר בני כשריאל: חמישים אחוז מהדברים שלך הן עוזרות לגננות שמרוויחות שכר מינימום, שאם תוסיף להן עוד שלוש דרגות זה לא - - -

אמנון כהן: אדוני ראש העיר, עושה את העבודה שלו על הצד הטוב ביותר.

אמנון כהן: הוא חייב להציג את הדברים, אתה תתייחס לדו"ח שלו.

אמנון כהן: מי אדוני?

יאיר שלם: נציג הסתדרות עובדים לאומיים.

אמנון כהן: בבקשה.

יאיר שלם: אני רוצה לומר שאני לא מתכוון להגיב על מה שנאמר פה, מסיבה אחת פשוטה.

יאיר שלם: אנחנו קיבלנו זימון בדקה התשעים לוועדה הזאת.

יאיר שלם: זה לא אומר שלא נהניתי היום מהסיור.

יאיר שלם: בשבילי זה היה יום מאלף, גם הדיון פה בוועדה.

חנה פריידין: אמרתם לנו שתגידו את זה בישיבת הוועדה שהוזמנתם אליה בדקה התשעים, ואתה יודע מה הסיבה.

חנה פריידין: הזמנו נציג הסתדרות, בדרך כלל מזמינים נציג הסתדרות.

חנה פריידין: מה שקורה במעלה אדומים, הארגון זה עובדים לאומיים.

יאיר שלם: חשוב שאני מופיע פה כנציג ארגון עובדים, ויכול להיות שיש לי כן מה לומר פה ולא רק מכורח העובדה שיש לי פה מה שנקרא אורגן של העובדים וועד העובדים.

יאיר שלם: אני יכול לא להתייחס לדו"ח, אלא לומר שיש לנו פה במעלה אדומים שיש לנו שיתוף פעולה מלא גם עם ועד העובדים, וגם עם ההנהלה.

יאיר שלם: אם נותנים דרגה, או חצי דרגה, בטח אני כארגון עובדים לא אבוא ואגיד למה נתתם.

יאיר שלם: יכול להיות שאם נשב ונלמד את הדו"ח ותבקשו מאיתנו תגובה עניינית לנושא הזה, יכול להיות שיהיה לנו מה להגיב, ויכול להיות שיהיו לנו גם המלצות לנושא הזה.

אמנון כהן: בהתייחס לדו"ח שכתבו משרד האוצר, בשיתוף עם משרד הפנים, אם צריך באמת לעמוד בתיקון ליקויים, צריך לכנס את ועד העובדים, אז תתנו את הפן שלכם בהסכמה הדדית, שראש העיר ומנגנון העירייה לא יעמדו באיזשהן ביקורות.

אמנון כהן: אם זה עניין של חצי דרגה, צריך להתיישר.

אמנון כהן: לכן אם תוכלו לסייע למנגנון העירייה, מול ועד העובדים, ולראות איך באים לתיקון ליקויים שהצביעו כאן.

אמנון כהן: מצד אחד ראש העיר רוצה להתחשב בעובדים, לצ'פר את האנשים האלה.

אמנון כהן: מדובר כפי מה שאני הבנתי בשכר מינימום שהם מקבלים.

אמנון כהן: יחד עם זאת, ליקוי זה ליקוי, צריך לתקן את הליקויים.

אמנון כהן: אם אתה כבר פה, אז תן את הפן החיובי שלך לתיקון הליקויים.

אמנון כהן: תראה איך אפשר להסדיר, יהיו פה תשובות מנומקות, ענייניות של כל אחד ואחד, ואנחנו נקבל את זה.

אמנון כהן: אדוני המנכ"ל, בבקשה.

אלי הר-ניר: אנחנו עוד לא קראנו את התוצאות, למרות שליווינו את התהליך, וחלק גדול ממה שכתוב כאן ידוע לנו, אם כי בפרטים הסופיים נראה מה כתוב.

אלי הר-ניר: יש דבר אחד שביקשתי ולא קיבלתי עליו תשובה, אם אפשר שהביקור שלך יכריע בעניין, אני אודה לך.

אלי הר-ניר: אני מצפה שאותם מקרים של עובדים שהכרנו בחריגת שכר שלהם בחצי דרגה, או במשהו ששווה הורדה או יישור קו, שלא ייחשב להם העניין רטרו-אקטיבית, אלא מיום הסכמת העובד לירידה בדרגה.

אלי הר-ניר: כלומר עובד מהעירייה שיסכים בתהליך ויצטרף אליו, ייחשב לו מיום התיקון ולא רטרו-אקטיבית השבה.

עלא ריאן: שיקול הדעת בעניין הזה הוא בסמכותו הבלעדית של הממונה על השכר בעצמו.

עלא ריאן: אנחנו יכולים רק להמליץ, הוא זה שמחליט.

עלא ריאן: אבל כמדיניות אנחנו עושים רטרו למען יראו וייראו, זו המדיניות של המשרד.

עלא ריאן: קביעת מועד גביית הרטרו, אנחנו ננסה להגיע להסכמות.

אמנון כהן: זה מה שאני אומר.

אמנון כהן: ברגע שתשבו ותגיעו להסכמות מול ועד העובדים, מול ההסתדרות, מול כולם, תישאר רק השאלה הזאת של רטרו לא רטרו, תיעזרו בנו.

אמנון כהן: אנחנו ננסה לדבר עם מר רחלבסקי.

אמנון כהן: אם צריך לעשות דיון משותף נעשה.

אמנון כהן: נעזור לכם לעמוד בתיקון ליקויים, אפילו שהמדיניות היא רטרו, יראו וייראו.

אמנון כהן: אולי פה נראה, אולי חלק כן, אם זה מוגזם משהו, כמות אנשים תהיה כך, כמות מסויימת כך.

עלא ריאן: כמובן שהטיפול הוא לא כוללני.

עלא ריאן: הממונה על השכר בוחן כל מקרה לגופו.

אמנון כהן: לכן אם תצטרכו סיוע של הוועדה ושלי אישית, לא חשוב באיזה תפקיד אהיה בעתיד, אנחנו לרשותכם.

ראש העיר בני כשריאל: ברשותך היושב ראש, אני רוצה לסכם את הנושא הזה.

ראש העיר בני כשריאל: אני מברך על הביקורת של כוח האדם, זה חוסך לעירייה.

ראש העיר בני כשריאל: אני אומר את האמת, גם לנבחרים לראש הרשות, זה נותן לו מעמד מול תביעות עובדים וכו'.

ראש העיר בני כשריאל: יש גבולות, יש גדרות וכו'.

ראש העיר בני כשריאל: אני מברך על הדברים האלו.

ראש העיר בני כשריאל: כל דבר שצריך תיקון יתוקן, יישבו איתכם ביחד.

ראש העיר בני כשריאל: אני המקצוע שלנו יישבו מולכם, ישבו מול משרד הפנים, וכל אלה שצריכים לעשות ויביאו דברים לתיקונם.

ראש העיר בני כשריאל: אני רוצה רק לומר לגבי הנושא של הרטרו-אקטיבי וגם ליושב ראש הוועדה.

ראש העיר בני כשריאל: העיר הזאת כמו שראית היא עיר מפותחת, מהודרת ומסודרת.

ראש העיר בני כשריאל: זה בזכות העובדים, לא בזכות ראש העיר.

ראש העיר בני כשריאל: אלא בזכות העובדים שכאן נותנים מעל ומעבר.

ראש העיר בני כשריאל: אם ילכו מבקר המדינה או משרד הפנים ויבדקו את יחס אוכלוסייה, מספר עובדים מול כמות אוכלוסייה, אני בטוח שאנחנו נהיה במקום טוב.

ראש העיר בני כשריאל: כלומר, מן הטובים בארץ, לא בין הראשונים יכולים לפרש את זה אחרת.

ראש העיר בני כשריאל: כלומר, מספר עובדים מול כמות אוכלוסייה הוא בין המצומצמים בתקציב.

ראש העיר בני כשריאל: אף פעם לא עלינו על 45% עד כמה שאני זוכר.

אמנון כהן: כי אתם גדלים כל הזמן באוכלוסייה.

ראש העיר בני כשריאל: אנחנו גם גדלים.

ראש העיר בני כשריאל: כשאנחנו גדלים והשכונות מתאכלסות, אנחנו לא מגדילים את כוח האדם, ההיפך הוא הנכון.

ראש העיר בני כשריאל: אנחנו גם קיצצנו את כוח האדם.

ראש העיר בני כשריאל: יוצא מצב שבעצם עובד מסויים, עושה עבודה של שניים.

ראש העיר בני כשריאל: איך אנחנו מצ'פרים את הבן אדם הזה.

ראש העיר בני כשריאל: איך אנחנו נותנים.

ראש העיר בני כשריאל: הרי אני מעדיף במקום שני עובדים לפי הכללים שמציב לי הממונה על השכר, לקחת עובד אחד ולתת לו קצת יותר, ואז אני הרווחתי שני שליש משרה לדוגמה.

אמנון כהן: בנימוקים שלך, תוסיף את זה, ותגיד משנים כאלה וכאלה אני נמצא עם כמות עובדים אותו דבר, יחסית לאוכלוסייה שגדלה אצלי נגיד באיקס אחוזים, על מנת לעשות א, ב, ג, במקום לקלוט נתתי צ'ופר.

אמנון כהן: אני חושב שזה יבוא בהבנה.

אמנון כהן: לכן כמו שהוא אמר לגופו של עניין, כל דבר לגופו של עניין ייבדק.

אמנון כהן: ייתכן שיגיד תשמע אל תתקן כלום, אם אתה חסכת באיקס תקנים, בעקבות שנתת כמה צ'ופרים שמתבטא במאה שקלים או באלף שקלים, בכל מקרה זה לגופו של עניין.

אמנון כהן: יושבים פה אנשים אינטליגנטים, מבינים את הדברים.

עוזי ברלינסקי: רק לעניין כוח אדם, אומר מבקר המדינה שצריך מאוד לשים לב.

עוזי ברלינסקי: במצב מצוקה כאשר תקן לא גדל, או לא הוחלף עם קודם, והצרכים גדולים, פותרים את הבעיה לא באמצעות התקן.

עוזי ברלינסקי: פותרים את הבעיה באמצעות חברות עירוניות, עמותות, מתנ"ס או חברות כוח אדם - - -

אמנון כהן: או לצ'פר מישהו.

עוזי ברלינסקי: זה יכול להיות קטע מאוד קטן.

אמנון כהן: במקום להעסיק מישהו דרך כוח אדם, לשלם משכורת מלאה.

עוזי ברלינסקי: סליחה על ההערה, אני לא בדקתי את זה פה.

עוזי ברלינסקי: אני לא אומר לגבי מעלה אדומים, אני רק אומר מה אומר מבקר המדינה.

עוזי ברלינסקי: הוא אומר, עצם העובדה שלא גדל תקן העובדים, אין פירוש הדבר שהועלו מספר העובדים לפעמים בהיקפים מאוד גדולים.

עוזי ברלינסקי: בסיכום שהיה עם משרד הפנים,

עוזי ברלינסקי: לפני כמה שבועות, סוכם שכל עובד ולא חשוב תחת איזה כותרת, יהיה רשום מספר תעודת הזהות שלו.

עוזי ברלינסקי: משרד הפנים יוכל לבדוק על פי מספרי תעודת זהות.

עוזי ברלינסקי: אם זה כוח אדם, אם זה שעתי, אם זה חודשי, אם זה עמותות, אם זה חברות עירוניות, אם זה עמותות לא עירוניות שעושות פעולות עירוניות.

עוזי ברלינסקי: אפשר יהיה לראות את ההיקפים, יש סרגלים של כוח אדם שזה כאילו התקן, שמשרד הפנים מחייב כדי לא לרדת מהם, סרגלי כוח אדם ייבדקו מול הסך הכל, ואז אפשר יהיה לראות אם יש באמת גידול במה שצריך.

עוזי ברלינסקי: זה התהליך.

אמנון כהן: תודה רבה.

אמנון כהן: הדברים האלה כבר נאמרו בדיון הקודם שהיה לנו עם מנכ"ל משרד הפנים.

אמנון כהן: גם שם היה דיון על מספר רשויות מקומיות.

אמנון כהן: גם שם יהיה דיון המשך, נלמד את הדברים עוד פעם.

אמנון כהן: החשוב שהכיוון הוא שיהיה סדר לגבי כל רשות מקומית, או מועצה מקומית, כמה תקני כוח אדם יעבדו, מול כל הגופים שנותנים את השירותים לאזרח.

אמנון כהן: עמותות, עמותות עירוניות, חברות עירוניות, וכמובן המערכת המוניציפלית.

אמנון כהן: אדוני ראש העיר, אני שמח להיות כאן אצלכם היום.

אמנון כהן: פשוט לפני כחודשיים אמרתי למנהלת הוועדה שתמצא נושא שנצא לסיור.

אמנון כהן: בדרך כלל אני לא נוהג לצאת.

אמנון כהן: כל התקופה שהייתי יושב ראש הוועדה, קיימתי דיונים בתוך הוועדה, בכנסת.

אמנון כהן: אז היא אמרה לי שיש דו"ח על מעלה אדומים.

אמנון כהן: אמרתי, בסדר.

אמנון כהן: פתאום אבי נפטר, מבחינתי זו היתה סגירת מעגל.

אמנון כהן: הוא עבד בתעשייה צבאית במעלה אדומים, בגלל זה ביקשתי לעבור דרך המקום, בשבילי זו היתה סגירת מעגל.

אמנון כהן: תודה רבה.

אמנון כהן: כמו שציינתי בהתחלה, מאוד התרשמנו מהניקיון של העיר, הפיתוח של העיר, יישר כוח.

אמנון כהן: בתקציבים הדלים שיש לך אתה משתדל לתת את המיטב לתושבים.

אמנון כהן: אני יודע שאתה מנגנון עירוני טוב, כי ראש עיר בלי מנגנון טוב קשה לו להתמודד.

אמנון כהן: אנחנו שמחים שאתם קיבלתם את הביקורת איך שהיא.

אמנון כהן: אני התרשמתי שיש לכם נכונות מלאה וטובה לתקן את כל הליקויים.

אמנון כהן: אנחנו כמובן מצפים גם ממשרד הפנים וגם ממשרד האוצר לעקוב ולעדכן את הוועדה.

אמנון כהן: יש לוח זמנים.

אמנון כהן: אני ארצה לקבל את התכנית מנציג משרד הפנים שאמר שתוך שבועיים-שלושה יגבש את התכנית.

אמנון כהן: תדאגו שזה יהיה מתוקצב לא רק תכנית כנייר, אנחנו רוצים שזה ייצא לפועל.

אמנון כהן: אני בטוח ששר הפנים הבא, לא משנה מי שיהיה, ייכנס, כך ירצה לעבוד בצורה יותר רצינית, יצטרך לגייס תקציבים.

אמנון כהן: בלי שום קשר, אני כותב מכתב למנכ"ל משרד הפנים על כך שבדיון של היום אני מכבד אתכם, אתם לא אשמים, אבל אני צריך התייחסות לכלל טיפול, או כלל ליקויים של משרד הפנים.

אמנון כהן: אני צריך לקבל תשובות בדיונים.

אמנון כהן: אני בדרך כלל מזמין או את המנכ"ל או את השר.

אמנון כהן: בגלל שהמנכ"ל היה פעם, והשר איננו, לא רציתי להטריח אותו עוד פעם.

אמנון כהן: לכן אמרתי את מי שישלחו, אני מקווה שיבואו אנשים שיתנו תשובות.

אמנון כהן: אבל אני אכתוב שהוא לא שלח לי אנשים שיתנו את כל התשובות.

אמנון כהן: אתם בחלק שלכם, מה שנתתם כמובן אנחנו מכבדים, וזה בסדר גמור.

אמנון כהן: אני גם אתייחס לנושא שהעליתם כאן בנושא פקודת המסים והגבייה באזור יהודה ושומרון, שאין לכם את הכלים להתמודד להעמקת הגבייה.

אמנון כהן: גם באותו מכתב אני אפרט את זה שבתוך הדיון עלו הדברים הללו.

אמנון כהן: הוא יחשוב, יקים צוות, או יבדוק את הנושא הזה, על מנת שכל האזור הזה בזכותכם כמובן, ייבדק.

אמנון כהן: אני כמובן אעמוד לבדוק את הנושא הזה, שהוא יימצא דרך לסייע בידיכם שתעמיקו את הגבייה.

אמנון כהן: אתה לא יכול לדרוש ממישהו משהו כאשר אתה לא יכול לתת לו את הכלים.

אמנון כהן: אל תגזור גזירה שאי אפשר לעמוד בה.

אמנון כהן: זאת אומרת הם צריכים לעמוד בגזירה.

אמנון כהן: אנחנו רוצים שתעמיקו את הגבייה, ניתן לכם את הכלים הראויים.

אמנון כהן: אנחנו נעמוד על כך.

אמנון כהן: אני מודה לכל אלה שבאו והשתתפו בדיון.

אמנון כהן: אדוני ראש העיר, עוזי, משרד ראש הממשלה, פנים, אוצר.

אמנון כהן: נשמע בשורות טובות.

אמנון כהן: תיעזרו בנו אם צריך.

אמנון כהן: אנחנו לרשותכם.

אמנון כהן: לגבי המוזיאון, מאוד התרשמתי.

אמנון כהן: כמו שאומר הפסוק, מראה אחד בעין זה אלפי מלים ואלפי דיונים.

אמנון כהן: ראינו למה הנושא הזה תקוע עשר שנים, כי יש על זה דו"ח, והתייחס לזה דו"ח מבקר המדינה.

אמנון כהן: ואדוני ראש העיר שידך לא תהיה רפויה, תרים את הדגל.

אמנון כהן: זה נושא מאוד חשוב מבחינה ערכית, חינוכית.

ראש העיר בני כשריאל: נשמח מאוד אם תכתוב לשר האוצר לזרז את תהליכי העברת הכספים.

אמנון כהן: אני מתחייב לכתוב לשר האוצר, בעקבות הסיור שלנו, שהם התחייבו על 3 מיליון שקלים שצריכים להעביר למשרד הפנים, דרך משרד הפנים זה יעבור אליהם.

אמנון כהן: נעמוד מרחוק כדי לוודא מרחוק שקיבלתם.

אמנון כהן: תעדכן אותנו אם קיבלת או לא.

אמנון כהן: העתק מהמכתב יעבור לראש העיר, שיהיה במעקב.

אמנון כהן: אם צריך טלפון להרים למישהו, או לטפל, אנחנו עומדים לרשותכם.

אמנון כהן: הצלחה בהמשך הדרך.

אמנון כהן: תודה רבה.